Stephan Lichtsteiner
<s>Stephan Lichtsteiner (Adligenswil, 16. siječnja 1984.) je umirovljeni švicarski nogometaš i reprezentativac koji je igrao kao desni bek ili desno krilo.</s><s>Ofenzivno nastrojeni desni bek, Lichtsteiner je poznat po energičnim trkovima po desnoj strani, ali i po izdržljivosti i atletskim sposobnostima, zbog čega je dobio nadimke "Forrest Gump" i "Švicarski Express".</s>

<s>Profesionalnu karijeru započeo je u Grasshopperu iz Züricha, s kojim je 2003. postao švicarski prvak, da bi 2005. godine preselio u Lille, s kojim je u prvoj sezoni izborio nastup u Ligi prvaka.</s><s>Godine 2008. potpisao je za Lazio, s kojim je naredne godine osvojio Talijanski kup i superkup.</s><s>Otkako se 2011. godine pridružio Juventusu, Lichtsteiner je osvojio deset odličja, među kojima je i pet uzastopnih naslova prvaka Italije.</s><s>Za Arsenal je potpisao 2018. godine, ali je napustio klub već naredne sezone kao slobodan igrač.</s><s>Nakon jedne sezone u Augsburgu, Lichtsteiner se 2020. umirovio.</s>

<s>Lichtsteiner je 2006. godine debitirao za Švicarsku te je trenutno treći po broju nastupa za reprezentaciju.</s><s>Nastupio je na dva Europska i tri Svjetska prvenstva.</s>

<s>Švicarski fudbaleri
Fudbaleri ili nogometaši Lazija
Fudbaleri ili nogometaši Juventusa
Fudbaleri ili nogometaši Arsenala</s>

